Document ID: 32012R1231

UREDBA SVETA (EU) št. 1231/2012
z dne 17. decembra 2012
o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
Da bi se zagotovila zadostna in neprekinjena oskrba z nekaterimi izdelki, ki se v Uniji ne proizvajajo v zadostnih količinah, ter preprečile kakršne koli motnje na trgu nekaterih kmetijskih in industrijskih izdelkov, so bile z Uredbo Sveta (EU) št. 7/2010 (1) odprte avtonomne tarifne kvote. Izdelki v okviru navedenih tarifnih kvot se lahko uvažajo po znižanih stopnjah dajatve ali po stopnji dajatve nič. Iz istih razlogov je treba z učinkom od 1. januarja 2013 za ustrezen obseg izdelkov z zaporednimi številkami 09.2658, 09.2659, 09.2660 in 09.2661 odpreti nove tarifne kvote po stopnji dajatve nič.
(2)
Obseg kvote za avtonomne tarifne kvote z zaporednimi številkami 09.2628, 09.2634 in 09.2929 ni zadosten za zadovoljitev potreb industrije Unije v tekočem obdobju veljavnosti kvote, ki poteče 31. decembra 2012. Zato bi bilo treba obseg navedenih kvot povečati z učinkom od 1. julija 2012. Povečanje obsega kvot za avtonomno tarifno kvoto z zaporedno številko 09.2634 pa se ne bi smelo ohraniti po 31. decembru 2012.
(3)
Obseg kvote za avtonomne tarifne kvote z zaporedno številko 09.2603 bi bilo treba nadomestiti z obsegom iz Priloge k tej uredbi.
(4)
Nadaljevanje odobritev tarifnih kvot v letu 2013 za izdelke z zaporednimi številkami 09.2615, 09.2636, 09.2640, 09.2813 in 09.2986 ni več v interesu Unije. Navedene kvote bi bilo zato treba zapreti z učinkom od 1. januarja 2013 ter ustrezne izdelke črtati iz Priloge k Uredbi (EU) št. 7/2010.
(5)
Zaradi številnih sprememb in zaradi večje jasnosti bi bilo treba Prilogo k Uredbi (EU) št. 7/2010 nadomestiti v celoti.
(6)
Uredbo (EU) št. 7/2010 bi bilo zato treba ustrezno spremeniti.
(7)
Tarifne kvote bi morale učinkovati od 1. januarja 2013, zato bi bilo treba to uredbo začeti uporabljati od istega dne in bi morala začeti veljati takoj po objavi v Uradnem listu Evropske unije -
SPREJEL NASLEDNJO UREDBO:
Člen 1
Priloga k Uredbi (EU) št. 7/2010 se nadomesti z besedilom iz Priloge k tej uredbi.
Člen 2
V Prilogi k Uredbi (EU) št. 7/2010 se z učinkom od 1. julija 2012:
1.
obseg kvote za avtonomne tarifne kvote z zaporedno številko 09.2628 določi na 3 000 000 m2;
2.
obseg kvote za avtonomne tarifne kvote z zaporedno številko 09.2634 določi na 8 000 ton za obdobje do 31. decembra 2012;
3.
obseg kvote za avtonomne tarifne kvote z zaporedno številko 09.2929 določi na 10 000 ton.
Člen 3
Ta uredba začne veljati na dan objave v Uradnem listu Evropske unije.
Uporablja se od 1. januarja 2013, razen člena 2, ki se uporablja od 1. julija 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 2012

Labels: 3
1
6